
ВЫШЭЙШЫ ЕЎРАЗІЙСКІ ЭКАНАМІЧНЫ САВЕТ


РАШЭННЕ

	«25» снежня 2023 г.
	         № 23
	   г. Санкт-Пецярбург



Аб унясенні змяненняў у Рэгламент работы
Еўразійскай эканамічнай камісіі

Вышэйшы Еўразійскі эканамічны савет вырашыў:
1. Унесці ў Рэгламент работы Еўразійскай эканамічнай камісіі, зацверджаны Рашэннем Вышэйшага Еўразійскага эканамічнага савета ад 23 снежня 2014 г. № 98, змяненні згодна з дадаткам.
2. Гэта Рашэнне ўступае ў сілу з даты яго афіцыйнага апублікавання, але не раней за дату ўступлення ў сілу Пратакола аб унясенні змяненняў у Дагавор аб Еўразійскім эканамічным саюзе ад 29 мая 2014 года, падпісанага 31 сакавіка 2022 г.
 
Члены Вышэйшага Еўразійскага эканамічнага савета:

	Ад Рэспублікі Арменія
	Ад Рэспублікі Беларусь
	Ад Рэспублікі Казахстан
	Ад Кыргызскай Рэспублікі
	Ад Расійскай Федэрацыі

	ДАДАТАК
да Рашэння Вышэйшага
Еўразійскага эканамічнага савета
ад 25 снежня 2023 г. № 23



ЗМЯНЕННІ,
якія ўносяцца ў Рэгламент работы 
Еўразійскай эканамічнай камісіі
1. У пункце 1 словы «і ўзаемадзеяння з дзяржавамі – членамі Саюза (далей – дзяржавы-члены)» замяніць словамі «і праектаў міжнародных дагавораў, якія заключаюцца паміж дзяржавамі – членамі Саюза па пытаннях, звязаных з функцыянаваннем і развіццём Саюза (далей адпаведна – міжнародныя дагаворы ў рамках Саюза, дзяржавы-члены), ацэнкі фактычнага ўздзеяння прынятых рашэнняў Камісіі і ўзаемадзеяння з дзяржавамі-членамі».
[bookmark: _GoBack]2. У пункце 2 словы «, якія заключаюцца паміж дзяржавамі-членамі па пытаннях, звязаных з функцыянаваннем і развіццём Саюза (далей – міжнародныя дагаворы ў рамках Саюза)» замяніць словамі «ў рамках Саюза».
3. У сказе другім абзаца дванаццатага пункта 22 словы 
«, вызначаных створаным дзяржавамі-членамі бізнес-дыялогам для ажыццяўлення пастаяннага ўзаемадзеяння паміж Камісіяй і бізнес-супольнасцю (далей – бізнес-дыялог)» выключыць.
4. У сказе другім абзаца чатырнаццатага пункта 69 словы 
«, вызначаных бізнес-дыялогам» выключыць.
5. Падпункт 15 пункта 142 дапоўніць словамі «, аб узгадненні працягу тэрміну дзяржаўнага цэнавага рэгулявання, аб адмове ва ўзгадненні працягу тэрміну дзяржаўнага цэнавага рэгулявання».
6. У абзацы трэцім пункта 156 словы «, вызначаных бізнес-дыялогам» выключыць.
7. У абзацы пятым пункта 165 словы «бізнес-дыялогу» замяніць словамі «бізнес-супольнасць кожнай дзяржавы-члена».
8. У пункце 167 словы «бізнес-дыялогу» замяніць словамі «ад бізнес-супольнасці кожнай дзяржавы-члена».
9. Найменне падраздзела 4 раздзела IX выкласці ў наступнай рэдакцыі:
«4. Справаздача аб маніторынгу правядзення працэдур ацэнкі рэгулюючага ўздзеяння праектаў рашэнняў Камісіі і праектаў міжнародных дагавораў у рамках Саюза і ацэнкі фактычнага ўздзеяння прынятых рашэнняў Камісіі».
10. Пункт 171 выкласці ў наступнай рэдакцыі:
«171. Падрыхтоўка справаздачы Камісіі аб маніторынгу правядзення працэдур ацэнкі рэгулюючага ўздзеяння праектаў рашэнняў Камісіі і праектаў міжнародных дагавораў у рамках Саюза і ацэнкі фактычнага ўздзеяння прынятых рашэнняў Камісіі, прадугледжанага падпунктам 5 пункта 24 Палажэння аб Камісіі (далей – справаздача), ажыццяўляецца зводным дэпартаментам 1 раз на 2 гады да 1 лютага года, наступнага за справаздачным перыядам.».
11. У пункце 172:
а) абзац першы выкласці ў наступнай рэдакцыі:
«172. Справаздача павінна ўтрымліваць інфармацыю:»;
б) дапоўніць падпунктамі 3 і 4 наступнага зместу:
«3) аб колькасці рашэнняў Камісіі, па якіх была праведзена ацэнка фактычнага ўздзеяння, і выніках яе правядзення;
4) аб колькасці праектаў міжнародных дагавораў у рамках Саюза, якія могуць аказаць уплыў на ўмовы вядзення прадпрымальніцкай дзейнасці, па якіх была праведзена ацэнка рэгулюючага ўздзеяння ў адпаведнасці з раздзелам XI гэтага Рэгламенту, і выніках яе правядзення.».
12. У пункце 173:
а) абзац першы выкласці ў наступнай рэдакцыі:
«173. Справаздача дадаткова можа ўтрымліваць:»;
б) падпункты 1–3 пасля слова «ўздзеяння» дапоўніць словамі 
«і ацэнкі фактычнага ўздзеяння».
13. Па тэксце пунктаў 174 і 175 словы «штогадовая справаздача аб маніторынгу правядзення ацэнкі рэгулюючага ўздзеяння» ў адпаведным склоне замяніць словам «справаздача» ў адпаведным склоне.
14. Дапоўніць раздзеламі X і XI наступнага зместу:
«X. Ацэнка фактычнага ўздзеяння прынятых рашэнняў Камісіі
1. Аб’екты, характарыстыкі і этапы ацэнкі фактычнага
ўздзеяння прынятых рашэнняў Камісіі
176. У дачыненні да прынятых рашэнняў Камісіі, якія аказваюць уплыў на ўмовы вядзення прадпрымальніцкай дзейнасці, праводзіцца ацэнка фактычнага ўздзеяння (далей – ацэнка фактычнага ўздзеяння).
Ацэнка фактычнага ўздзеяння праводзіцца ў дачыненні да дзеючых рэдакцый рашэнняў Камісіі, якія прадугледжвалі ўвядзенне новага рэгулявання, у тым ліку зацвярджэнне дакументаў, што маюць нарматыўны характар (напрыклад, правіл, парадкаў, інструкцый), за выключэннем рашэнняў Камісіі аб унясенні змяненняў у прынятыя рашэнні Камісіі.
Ацэнка фактычнага ўздзеяння праводзіцца, як правіла, па сканчэнні кожных 3 гадоў дзеяння адпаведнага рашэння Камісіі з улікам палажэнняў пунктаў 178–180 гэтага Рэгламенту.
Метадычнае забеспячэнне і кансультацыйнае суправаджэнне правядзення ацэнкі фактычнага ўздзеяння ажыццяўляюцца зводным дэпартаментам.
177. Палажэнні гэтага раздзела не распаўсюджваюцца на рашэнні Камісіі, у дачыненні да праектаў якіх ацэнка рэгулюючага ўздзеяння не праводзілася або не патрабуецца на падставе пункта 142 гэтага Рэгламенту, а таксама на рашэнні Камісіі ў сферы прымянення санітарных, ветэрынарна-санітарных і каранцінных фітасанітарных мер.
У дачыненні да рашэнняў Камісіі аб прыняцці тэхнічных рэгламентаў Саюза, унясенні ў іх змяненняў або аб іх адмене, рашэнняў Камісіі аб зацвярджэнні пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, у выніку прымянення якіх на добраахвотнай аснове забяспечваецца выкананне патрабаванняў тэхнічных рэгламентаў Саюза, і пералікаў міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, якія ўтрымліваюць правілы і метады даследаванняў (выпрабаванняў) і вымярэнняў, у тым ліку правілы адбору ўзораў, неабходныя для прымянення і выканання патрабаванняў тэхнічных рэгламентаў Саюза і ажыццяўлення ацэнкі адпаведнасці аб’ектаў тэхнічнага рэгулявання, ацэнка фактычнага ўздзеяння складаецца з этапаў (працэдур), вызначаных парадкам правядзення перыядычнай ацэнкі навукова-тэхнічнага ўзроўню тэхнічных рэгламентаў Саюза і пералікаў стандартаў да іх, якія зацвярджаюцца Саветам.
178. Чарговасць правядзення ацэнкі фактычнага ўздзеяння вызначаецца дэпартаментам Камісіі, адказным за падрыхтоўку праекта прынятага рашэння Камісіі (далей – адказны дэпартамент), зыходзячы з неабходнасці правядзення ацэнкі фактычнага ўздзеяння ў першачарговым парадку ў дачыненні да прынятых рашэнняў Камісіі, якія адпавядаюць наступным крытэрыям:
1) колькасць адрасатаў рэгулявання (суб’ектаў прадпрымальніцкай дзейнасці), на якія распаўсюджваецца сфера прымянення рашэнняў Камісіі;
2) наяўнасць (адсутнасць) і колькасць зваротаў органаў дзяржаўнай улады дзяржаў-членаў і суб’ектаў прадпрымальніцкай дзейнасці аб наяўнасці праблем, звязаных з прымяненнем рашэнняў Камісіі і іх фактычным уздзеяннем на ўмовы вядзення прадпрымальніцкай дзейнасці;
3) аб’ём прадугледжаных рашэннямі Камісіі абавязкаў, абмежаванняў і (або) забарон для суб’ектаў прадпрымальніцкай дзейнасці, у тым ліку рэгулятыўных патрабаванняў і (або) працэдур, а таксама аб’ём расходаў і іншых выдаткаў суб’ектаў прадпрымальніцкай дзейнасці на іх выкананне;
4) значнасць праблем, на рашэнне якіх накіраваны прынятыя рашэнні Камісіі (з улікам асаблівасцей рэгулявання ў асобных сферах).
179. У выпадку паступлення ў Камісію ад органа дзяржаўнай улады дзяржавы-члена, упаўнаважанай на ўзаемадзеянне з Камісіяй, прапановы аб правядзенні ацэнкі фактычнага ўздзеяння прынятага рашэння Камісіі з абгрунтаваннем неабходнасці правядзення такой ацэнкі адказным дэпартаментам на працягу 30 каляндарных дзён забяспечваецца пачатак правядзення адпаведнай працэдуры ацэнкі фактычнага ўздзеяння.
180. Пры наяўнасці пазіцыі зводнага дэпартамента аб неабходнасці правядзення ацэнкі фактычнага ўздзеяння з абгрунтаваннем гэтай неабходнасці адпаведнае пытанне падлягае разгляду на пасяджэнні рабочай групы.
У выпадку калі па пытанні аб неабходнасці правядзення ацэнкі фактычнага ўздзеяння па выніках правядзення пасяджэння рабочай групы паміж адказным дэпартаментам і зводным дэпартаментам не была дасягнута згода, рашэнне па гэтым пытанні прымаецца Калегіяй.
181. Ацэнка фактычнага ўздзеяння праводзіцца з мэтай устанаўлення з улікам практыкі прымянення рашэнняў Камісіі дасягнення заяўленых пры іх распрацоўцы мэт рэгулявання і выяўлення факта наяўнасці ў палажэннях рашэнняў Камісіі або ўзнікнення ў сувязі з гэтымі палажэннямі залішніх абмежаванняў, перашкод для свабоднага руху тавараў, паслуг, капіталу і рабочай сілы на ўнутраным рынку Саюза.
182. Ацэнка фактычнага ўздзеяння праводзіцца на прадмет выяўлення ў прынятых рашэннях Камісіі наступных палажэнняў:
1) неадназначныя рэгулятыўныя патрабаванні і (або) працэдуры, якія ствараюць прававую няпэўнасць пры іх практычным прымяненні;
2) рэгулятыўныя патрабаванні і (або) працэдуры, якія не адпавядаюць палажэнням Дагавора аб Саюзе, міжнародных дагавораў у рамках Саюза, міжнародных дагавораў Саюза з трэцім бокам, актаў Вышэйшага савета і (або) Міжурадавага савета, а таксама якія не адпавядаюць прадугледжаным імі мэтам рэгулявання ў пэўнай сферы або не забяспечваюць дасягненне мэт рэгулявання ў пэўнай сферы, у тым ліку маюць фармальны характар, або ствараюць калізіі паміж палажэннямі актаў органаў Саюза;
3) фактычна непрымяняльныя (незапатрабаваныя) рэгулятыўныя патрабаванні і (або) працэдуры;
4) дубліруючыя рэгулятыўныя патрабаванні і (або) працэдуры;
5) рэгулятыўныя патрабаванні і (або) працэдуры, якія не рэалізуюцца ў сувязі з недастатковасцю рэсурсаў, неабходных для іх выканання;
6) рэгулятыўныя патрабаванні і (або) працэдуры, у дачыненні да якіх існуе магчымасць выбару больш эфектыўнага варыянта рэгулявання ў параўнанні з дзеючым рэгуляваннем;
7) іншыя палажэнні, якія аказваюць або могуць аказаць адмоўны ўплыў на ўмовы вядзення прадпрымальніцкай дзейнасці.
183. Правядзенне ацэнкі фактычнага ўздзеяння складаецца з наступных этапаў:
1) бягучая ацэнка – правядзенне публічных кансультацый з прадстаўнікамі бізнес-асацыяцый і суб’ектамі гаспадарання дзяржаў-членаў і падвядзенне іх вынікаў;
2) выніковая ацэнка – падрыхтоўка заключэння аб ацэнцы фактычнага ўздзеяння.
2. Бягучая ацэнка фактычнага ўздзеяння
184. З мэтай атрымання экспертнай ацэнкі фактычных наступстваў уплыву рашэння Камісіі на ўмовы вядзення прадпрымальніцкай дзейнасці, у тым ліку ў частцы выяўлення палажэнняў, прадугледжаных пунктам 182 гэтага Рэгламенту, адказным дэпартаментам складаецца анкета, якая ўтрымлівае пералік пытанняў для зацікаўленых асоб.
Анкета складаецца па форме, якая ўстанаўліваецца правіламі ўнутранага дакументаабароту ў Камісіі.
185. З мэтай арганізацыі публічных кансультацый у рамках ацэнкі фактычнага ўздзеяння адказным дэпартаментам ажыццяўляецца размяшчэнне на афіцыйным сайце Саюза прынятага рашэння Камісіі і анкеты з інфармаваннем аб правядзенні ў дачыненні да яго ацэнкі фактычнага ўздзеяння.
Правядзенне публічных кансультацый пачынаецца з дня размяшчэння на афіцыйным сайце Саюза прынятага рашэння Камісіі з інфармацыяй аб правядзенні ў дачыненні да яго ацэнкі фактычнага ўздзеяння, а таксама анкеты.
186. Адказны дэпартамент на працягу 5 каляндарных дзён з дня размяшчэння на афіцыйным сайце Саюза прынятага рашэння Камісіі і анкеты інфармуе ў пісьмовым выглядзе, у тым ліку шляхам выкарыстання электроннай пошты, аб пачатку правядзення публічных кансультацый:
зводны дэпартамент і членаў рабочай групы;
каардынатараў ад бізнес-супольнасці кожнай дзяржавы-члена;
прадстаўнікоў бізнес-супольнасці, навуковых і грамадскіх арганізацый, іншых незалежных экспертаў, уключаных у склад кансультатыўнага органа;
іншых асоб, якіх, па меркаванні адказнага дэпартамента, мэтазгодна прыцягнуць да ацэнкі фактычнага ўздзеяння.
Указаным асобам накіроўваецца інфармацыя:
аб месцы размяшчэння на афіцыйным сайце Саюза прынятага рашэння Камісіі з інфармацыяй аб правядзенні ў дачыненні да яго ацэнкі фактычнага ўздзеяння, а таксама анкеты (поўныя электронныя адрасы (гіперспасылкі));
аб тэрміне правядзення публічных кансультацый, на працягу якога адказным дэпартаментам прымаюцца запоўненыя анкеты, і спосабе іх прадстаўлення (з выкарыстаннем адпаведнага сэрвісу афіцыйнага сайта Саюза, на папяровых носьбітах і (або) пры дапамозе электроннай пошты).
187. Тэрмін публічных кансультацый не можа складаць менш за 60 каляндарных дзён з дня размяшчэння на афіцыйным сайце Саюза прынятага рашэння Камісіі з інфармацыяй аб правядзенні ў дачыненні да яго ацэнкі фактычнага ўздзеяння, а таксама анкеты.
188. Адказны дэпартамент разглядае запоўненыя анкеты, якія паступілі ў ходзе правядзення публічных кансультацый, а таксама заўвагі і прапановы (у свабоднай форме).
189. З мэтай інфармавання зацікаўленых асоб адказны дэпартамент на працягу 30 каляндарных дзён з дня заканчэння тэрміну правядзення публічных кансультацый размяшчае на афіцыйным сайце Саюза па форме, якая ўстанаўліваецца правіламі ўнутранага дакументаабароту ў Камісіі, зводку водгукаў па выніках абагульнення адказаў на пытанні, што ўтрымліваюцца ў анкеце, а таксама заўваг і прапаноў, якія паступілі ў ходзе правядзення публічных кансультацый (далей – зводка водгукаў).
3. Выніковая ацэнка фактычнага ўздзеяння
190. Рашэнне Камісіі, у дачыненні да якога праводзіцца ацэнка фактычнага ўздзеяння, анкета і зводка водгукаў накіроўваюцца адказным дэпартаментам у зводны дэпартамент і членам рабочай групы для падрыхтоўкі заключэння аб ацэнцы фактычнага ўздзеяння.
191. Рабочая група на працягу 30 каляндарных дзён з дня паступлення ад адказнага дэпартамента рашэння Камісіі, анкеты і зводкі водгукаў забяспечвае падрыхтоўку заключэння аб ацэнцы фактычнага ўздзеяння.
Пры падрыхтоўцы заключэння аб ацэнцы фактычнага ўздзеяння рабочая група бярэ пад увагу заключэнні аб ацэнцы фактычнага ўздзеяння ў дачыненні да гэтага рашэння Камісіі, падрыхтаваныя ўпаўнаважанымі органамі дзяржаў-членаў (пры наяўнасці).
Пры падрыхтоўцы заключэння аб ацэнцы фактычнага ўздзеяння рабочая група выкарыстоўвае заўвагі і прапановы, якія паступілі на ўсіх этапах ацэнкі ад прадстаўнікоў бізнес-супольнасці і экспертнай супольнасці, а таксама ад іншых зацікаўленых асоб.
Абавязковаму адлюстраванню ў заключэнні аб ацэнцы фактычнага ўздзеяння падлягаюць:
інфармацыя аб кансалідаванай пазіцыі каардынатараў ад бізнес-супольнасці кожнай дзяржавы-члена па прынятым рашэнні Камісіі (пры наяўнасці такой пазіцыі);
звесткі аб пазіцыі адказнага дэпартамента па прынятым рашэнні Камісіі (у выпадку яе паступлення ў зводны дэпартамент або прадстаўленні на пасяджэнні рабочай групы).
192. Заключэнне аб ацэнцы фактычнага ўздзеяння падпісваецца кіраўніком рабочай групы, а ў перыяд яго адсутнасці ў сувязі з часовай непрацаздольнасцю, водпускам або камандзіроўкай – намеснікам кіраўніка рабочай групы.
193. Зводны дэпартамент не пазней за 3 каляндарныя дні з дня падпісання заключэння аб ацэнцы фактычнага ўздзеяння накіроўвае яго адказнаму дэпартаменту, членам рабочай групы, а таксама забяспечвае яго размяшчэнне на афіцыйным сайце Саюза.
194. Прапановы па ўнясенні змяненняў у рашэнне Камісіі, указаныя ў заключэнні аб ацэнцы фактычнага ўздзеяння, павінны быць разгледжаны на прадмет магчымасці іх уліку адказным дэпартаментам і дзяржавамі-членамі пры падрыхтоўцы праекта рашэння Камісіі аб унясенні змяненняў у адпаведнае рашэнне Камісіі.
XI. Ацэнка рэгулюючага ўздзеяння праектаў
міжнародных дагавораў у рамках Саюза
195. Ацэнка ўздзеяння рэгулюючых праектаў міжнародных дагавораў у рамках Саюза, якія могуць аказаць уплыў на ўмовы вядзення прадпрымальніцкай дзейнасці, з’яўляецца абавязковым этапам іх падрыхтоўкі.
196. Ацэнка рэгулюючага ўздзеяння праектаў міжнародных дагавораў у рамках Саюза праводзіцца ў парадку, прадугледжаным раздзелам IX гэтага Рэгламенту, з улікам наступных асаблівасцей:
1) праект міжнароднага дагавора ў рамках Саюза, інфармацыйна-аналітычная даведка і апытальны ліст размяшчаюцца на афіцыйным сайце Саюза для правядзення на працягу не менш за 45 каляндарных дзён публічнага абмеркавання;
2) па выніках публічнага абмеркавання дэпартаментам-распрацоўшчыкам не можа быць прынята рашэнне аб адмове ад далейшай падрыхтоўкі праекта міжнароднага дагавора ў рамках Саюза;
3) падрыхтоўка заключэння аб ацэнцы рэгулюючага ўздзеяння праекта міжнароднага дагавора ў рамках Саюза ажыццяўляецца рабочай групай на працягу 20 каляндарных дзён з дня паступлення праекта міжнароднага дагавора ў рамках Саюза і камплекта дакументаў да яго;
4) ацэнка рэгулюючага ўздзеяння ў дачыненні да праектаў міжнародных дагавораў у рамках Саюза праводзіцца да іх накіравання ў дзяржавы-члены для правядзення ўнутрыдзяржаўнага ўзгаднення;
5) у выпадку паступлення да накіравання праекта міжнароднага дагавора ў рамках Саюза для правядзення ўнутрыдзяржаўнага ўзгаднення пазіцыі органа дзяржаўнай улады дзяржавы-члена, упаўнаважанай на ўзаемадзеянне з Камісіяй, аб неабходнасці правядзення ацэнкі рэгулюючага ўздзеяння правядзенне такой ацэнкі з’яўляецца абавязковым;
6) заключэнне аб ацэнцы рэгулюючага ўздзеяння праекта міжнароднага дагавора ў рамках Саюза прадстаўляецца дзяржавам-членам адначасова з накіраваннем праекта гэтага міжнароднага дагавора для правядзення ўнутрыдзяржаўнага ўзгаднення.
197. Палажэнні гэтага раздзела не прымяняюцца ў дачыненні да праектаў міжнародных дагавораў у рамках Саюза, якія:
1) не аказваюць уплыву на ўмовы вядзення прадпрымальніцкай дзейнасці;
2) раней накіроўваліся ў дзяржавы-члены для правядзення ўнутрыдзяржаўнага ўзгаднення;
3) датычацца арганізацыі дзейнасці і функцыянавання органаў Саюза;
4) датычацца пытанняў рэгулявання, кантролю і прымянення прамысловых субсідый;
5) носяць тэхнічны і (або) юрыдыка-тэхнічны характар;
6) утрымліваюць звесткі абмежаванага распаўсюджвання.».

